เมื่อ2ปีที่แล้วผมโดนแมวข่วนที่ฝ่าเท้ามีเลือดออก แต่ก็ไม่มีอาการใดๆ ตอนนี้ผมสามารถไปฉีดวัคซีนโรคพิษสุนัขบ้าเพื่อป้องกันได้ไหมครับ
สวัสดีค่ะ หากโดนแมวข่วนมา 2 ปีแล้ว ก็จะไม่เป็นโรคพิษสุนัขบ้าแล้วค่ะ เพราะระยะฟักตัวของโรคพิษสุนัขบ้าจะอยู่ที่ประมาณ 3 สัปดาห์- 4 เดือน และมักไม่เกิน 1 ปี ดังนั้น ก็ไม่จำเป็นต้องไปฉีดวัคซีนพิษสุนัขบ้าแล้วค่ะอย่างไรก็ตาม หากต้องการฉีด ก็สามารถฉีดแบบป้องกันล่วงหน้าไว้ได้ คือฉีดไว้เพื่อป้องกันการติดเชื้อในอนาคต โดยจะฉีดเพียงแค่ 3 เข็ม และเมื่อฉีดแล้ว หลังจากนั้น หากโดนสัตว์กัดหรือข่วนในอนาคต ก็ให้ฉีดกระตุ้นเพียง 1-2 เข็มก็เพียงพอค่ะ